## MODELI PËR DOKUMENTIN KONSULTATIV

Për Projektvendimin «**Për miratimin e Strategjisë Afatmesme të Menaxhimit të Borxhit 2022-2026**»

|  |
| --- |
| *(Përcaktoni/shkruani komentet e kujt po kërkoni (veçanërisht), p.sh. komente (të përgjithshme) publike, nga komuniteti ekspert në fushën përkatëse, nga organet përfaqësuese të komunitetit të biznesit, nga organizatat joqeveritare dhe individët me përvojë në fushën përkatëse, etj.)*  Për draftvendimin “Për miratimin e Strategjisë Afatmesme të Menaxhimit të Borxhit 2022-2026”, priten komente nga komuniteti i ekspertëve të fushës. |

Kohëzgjatja e konsultimeve:

|  |
| --- |
| 4 javë. |

Si të përgjigjeni:

|  |
| --- |
| *Shkruani si mund të përgjigjen palët e interesuara/publiku në konsultime, p.sh. Me email:, Me postë në:, Duke plotësuar formularin në internet në RENJKP (siguroni linket e drejtpërdrejta).*  Me anë të postës normale ose asaj elektronike. |

Kontakti:

|  |
| --- |
| *Duhet të jepen të dhënat e kontaktit të koordinatorit përkatës për konsultime publike dhe /ose të ndonjë personi tjetër të cilit i drejtohen pyetjet.*  brikena.jazxhi@financa.gov.al |

Datat dhe vendet e takimeve publike:

|  |
| --- |
| *Siguroni informacionin nëse ato janë të organizuar.*  Nuk është parashikuar organizimi i takimeve publike, pasi strategjia është e një natyre specifike dhe teknike. |

Sfondi i propozimit legjislativ

|  |
| --- |
| *Përshkruani pse ka nevojë për rregulloren e re/të ndryshuar, d.m.th cila është gjendja aktuale, si është e rregulluar, cilat janë sfidat, problemet dhe mangësitë ekzistuese si të praktikës, ashtu edhe të rregulloreve ekzistuese, çfarë eshte bërë në të kaluarën ashtu siç duhet me keto politika.*  Strategjia Afatmesme e Menaxhimit të Borxhit (SAMB) hartohet dhe përditësohet rregullisht dhe miratohet me vendim te Këshillit të Ministrave. Gjithashtu, strategjia hartohet dhe përditësohet në linjë me Ligjin Vjetor të Buxhetit aktual, kuadrin Makro-Fiskal të Qeverisë, si edhe me politikat monetare që Banka e Shqipërisë synon të zbatojë në periudhën afatmesme.  Strategjia Afatmesme e Menaxhimit të Borxhit 2022-2026”, është një plan afatmesëm, i cili përcakton mënyrat e financimit të deficitit buxhetor në periudhën 2022-2026, si edhe objektivat që duhen realizuar në kuadër të plotësimit të nevojave për financim në periudhën afatmesme, uljes së riskut dhe mbajtjes nën kontroll të kostos, zhvillimit të tregut të titujve shtetërorë dhe rritjes së qëndrueshmërisë së borxhit.  SAMB ka një ndikim të rëndësishëm në realizimin e huamarrjes në përputhje me nevojat buxhetore të parashikuara në ligjin e buxhetit, si edhe në ruajtjen e balancës ndërmjet kostos dhe riskut të lidhur me borxhin. |

Propozimet

|  |
| --- |
| *Renditni dhe përshkruani në mënyrë të shkurtër dhe koncize të gjitha propozimet dhe ndryshimet që doni të prezantoni me rregulloren e reja. Përdorni një gjuhë të thjeshtë.*  Projekakti përmban kontekstin strategjik, i cili përshkruan qëllimin e hartimit të këtij dokumenti, analizimin e portofolit aktual të borxhit, drejtimet kryesore dhe objektivat specifikë të strategjisë, burimet e financimit, 4 strategjitë e financimit, si dhe mënyrën e raportimit dhe monitorimit të strategjisë.  SAMB ka objektiva parësore:   * Plotësimi i nevojave të Qeverisë për financim në kohë, si dhe nevojave për të shërbyer borxhin aktual, me kosto sa më të ulët duke mbajtur nivele të pranueshme të ekspozimit ndaj risqeve; * Përmirësimi dhe ruajtja e eficencës së tregut primar, mbështetur nga zhvillimi i mëtejshëm i tregut sekondar të titujve shtetërorë vendas.   Qëllimi:   * Menaxhimi me efikasitet i portofolit të borxhit me fokus uljen e ekspozimit ndaj risqeve; * Rritja e transparencës ndaj investitorëve/palëve të interesuara në lidhje me planet e huamarrjes së qeverisë; si dhe * Kuantifikimi i objektivave në periudhën afatshkurtër dhe afatmesme.   Struktura e përgjithshme e SAMB është si më poshtë vijon:  - Analizimi i Portofolit Aktual të Borxhit  - Strategjia Afatmesme 2022-2026  SAMB, krahas strategjisë bazë, e cila i referohet skenarit më të mundshëm të financimit, ka konceptuar edhe tre strategji alternative financimi, duke vlerësuar për çdo rast ndikimet e mundshme mbi kostot, risqet dhe shkallën e zhvillimit të tregut të titujve shtetërorë.  Dokumenti i strategjisë së re në ndryshim nga strategjia aktuale parashikon:   * Zgjatja e periudhës që mbulon Strategjia nga 3 vite në 5 vite; * Riformatim i dokumentit të Strategjisë duke e konsoliduar informacionin e paraqitur; * Raport monitorimi i objektivave të vendosura në Strategjine Afatmesme të Menaxhimit të Borxhit, çdo vit. |

Pyetjet

|  |
| --- |
| *Listoni pyetje për të cilat po kërkoni reagime. Ato mund të lidhen me propozimet tuaja (p.sh. A jeni dakord me propozimin për ..., A jeni dakord që duhet të ndërmerren veprime të mëtejshme për të parandaluar/rritur ..., A jeni dakord që ne e quajmë shkelje ..., A pajtoheni me përkufizimin tonë të ri për ..., etj.) ose thjesht përdoren për të mbledhur të dhëna shtesë që ju kërkoni (p.sh. Cili do të ishte ndikimi i propozimeve tona në biznesin tuaj, organizatat, A e bën organizata juaj ..., etj.). Ju mund të merrni parasysh kufizimin e gjatësisë së përgjigjeve për pyetjet individuale (p.sh. 250/500 fjalë).*  Reagimet që priten janë të hapura dhe nuk parashikohet ngritja e pyetjeve specifike. Një pyetje e mundshme mund të jetë: A pajtoheni me qartësinë e informacionit të dhënë në strategjitë e konceptuara? |